paragraph_text: Jat Airways je bivši nacionalni avio-prijevoznik Srbije i bivša nacionalna avio-kompanija Jugoslavije. Sjedište aviokompanije bilo je u Beogradu, a operativna baza na Zračnoj luci Nikola Tesla. Jat Airways je letio na 38 destinacija u 28 zemalja. Dana 26. listopada 2013. prestaje postojati i Srbija potpisujući ugovor s Ettihad kompanijom dobiva novu avio kompaniju Air Serbia. Jat Airways osnovan je 17. lipnja 1927. kao Aeroput. Ime je promijenjeno 1. travnja 1947. u Jugoslavenski Aerotransport (JAT) a od 8. kolovoza 2003. kompanija je nosila ime Jat Airways.